**מדור חוסן והכוונת אוכלוסייה משטרת ישראל "נגיף הקורונה" תוספת הגבלות להכוונה לציבור באזורי: סגר דיר אל-אסד ובענה**

**מחלקת חירום/אגף המבצעים**

**18 אפריל 2020 תוספת לנוסח מס' -4**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר 18/04/2020**

**הנחיות ייעודיות ודגשי מחלקת מבצעים- לאור הרחבת הגבלת התנועה במרחב הציבורי**

**בישובים: דיר אלאסד ובענה**

**מיום שבת 18/04/2020 בשעה 08:00, תוקף ההכרזה למשך שבעה ימים**

**מדובר בתוספת להגבלות הקיימות , לפרק זמן מוגבל בהתאם לתקנות לשעת חירום:**

* **ההוראות מתייחסות ליציאה מהאזור המוגבל והכניסה אליו.**
* **בתוך הישובים ממשיכות לחול ההגבלות של משרד הבריאות החלות על כלל תושבי הארץ.**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **איסור יציאה מהאזור המוגבל** | 1. אדם המתגורר בדרך קבע באזור המוגבל אינו רשאי לצאת ממנו אלא לאחת מהמטרות שנקבעו בתקנות. 2. **מי שאינו תושב קבע** באזור המוגבל **רשאי לצאת ממנו**. | יועמ"ש |
| **המטרות בגינן מותר לתושב אזור מוגבל לצאת ממנו** | 1. קבלת **טיפול רפואי** חיוני שלא ניתן לקבל בתוך הישוב. 2. **הליך משפטי** שמחייב נוכחותו של אותו אדם מחוץ לאזור המוגבל. 3. **שוטר, חייל או איש צוות רפואה** היוצא מהאזור המוגבל במסגרת תפקידו. 4. **הלוויה של קרוב משפחה מדרגה ראשונה**  הנערכת מחוץ לאזור המוגבל. 5. **העברה של קטין שהוריו חיים בנפרד** אל ההורה המתגורר מחוץ לישוב והחזרתו להורה בישוב. 6. תושב האזור המוגבל רשאי לצאת ממנו **לצורך חיוני** אחר שאינו מופיע ברשימה שצוינה לעיל, זאת **רק אם יש בידי התושב אישור של מי שהוסמך לכך על ידי ראש רשות החירום הלאומית (רח"ל), המכיר בצורך החיוני**. תושבי האזור המוגבל יוכלו לפנות לרח"ל לקבלת אישורים בהתאם לנוהל שרח"ל פרסמה. | יועמ"ש |
| **איסור כניסה לישוב המוגבל** | חל איסור לכניסה ליישוב המוגבל **למי שאינו תושב בדרך קבע** בישוב זה. | יועמ"ש |
| **כניסה לישוב המוגבל תתאפשר רק מהטעמים הבאים:** | 1. **כניסת גוף הצלה (כב"ה, מד"א)** הפועל במסגרת תפקידו, וכן **משטרת ישראל, צבא הגנה לישראל ושירות התגוננות האזרחית, לצורך מתן סיוע אזרחי.** 2. כניסת **אדם המתגורר דרך קבע** באזור המוגבל. 3. כניסת **איש צוות רפואי**, עובדי רפואה, באישור משרד הבריאות 4. כניסת **עובדים סוציאליים** לפי חוק מכוח דין. 5. כניסת **עובדי רווחה** במחלקה לשירותים חברתיים שהוגדרו כחיוניים על ידי הרשות המקומית. 6. עובדי רווחה העובדים במקום המפורט בנושא עבודה, שירותי רווחה שקיבלו אישור ממשרד העבודה והרווחה. 7. כניסת **עיתונאי ועובד מקצועות התקשורת**, שנושאים תעודה של לשכת העיתונות הממשלתית או איגוד העיתונאים. 8. **כניסה לצורך אספקת מוצרים** **ושירותים חיוניים לרבות שירותי חשמל, מים, תקשורת ופסולת.** 9. **העברה של קטין שהוריו חיים בנפרד** על ידי אחד מהוריו לביתו של ההורה השני. 10. **רשאי אדם להיכנס לאזור המוגבל לצורך חיוני אחר, זאת רק אם יש בידיו אישור של מי שהוסמך לכך על ידי ר' רח"ל,** המכיר בצורך (תושבי האיזור המוגבל יוכלו לפנות לרח"ל לקבלת האישורים לפי נוהל שרח"ל פירסמה) | יועמ"ש |
| **חובת לבישת מסכה במרחב הציבורי** | על פי התקנות חלה **חובה על כל אדם ללבוש מסכה פה ואף במרחב הציבורי ובמקומות עבודה.**  ילדים מגיל 6 ומעלה. | יועמ"ש |

נערך ע"י - דליה סלומון, רפ"ק

ר' חו' שת"פ ורשויות

מדור חוסן והכוונת אוכלוסייה

מח' חירום/ חט' מבצעים/ אג"מ